
	   Р А Й О Н Н А    П Р О К У Р А Т У Р А - ДОБРИЧ


ДЛЪЖНОСТНА ХАРАКТЕРИСТИКА

НА ДЛЪЖНОСТТА  „ПРОКУРОРСКИ ПОМОЩНИК”


СПЕЦИАЛИЗИРАНА АДМИНИСТРАЦИЯ
КОД ПО НКПД: 2619 5014


Минимален ранг за заемане на длъжността:V




І. ЦЕЛ И ОПИСАНИЕ НА ДЛЪЖНОСТТА



Прокурорският помощник подпомага прокурорите, административния ръководител на Районна прокуратура – Добрич и неговите заместници в тяхната работа.



ІІ. ОСНОВНИ ЗАДЪЛЖЕНИЯ  И ОТГОВОРНОСТИ
· изготвя проекти на прокурорски актове; 

· изготвя проекти на отговори на писма и сигнали; 

· проучва, анализира и обобщава правната доктрина и съдебната практика по конкретни въпроси; 

· изготвя писмени становища по конкретни въпроси; 

· участва в изготвянето на проекти за вътрешни актове;

· носи  отговорност  за  изготвените проекти на документите, които е съставил; 

· изготвя доклади, след събиране и обобщаване на информация, съобразно потребителските си права в УИС-3 и такива на книжен носител;

· пази като служебна тайна сведенията, които са му станали известни в кръга на службата и засягат интересите на гражданите, юридическите лица, административните органи и държавата;

· във връзка със служебната си дейност няма право да дава правни съвети и мнения на страните, на процесуалните им пълномощници или на трети лица;
· има задължения и носи отговорност за спазване законодателството на Република България, всички вътрешни правила, правилници и заповеди, касаещи дейността на Прокуратура на Република България и Районна прокуратура Добрич;

· спазва нормативната уредба и вътрешните актове, регламентиращи правилата по здравословни и безопасни условия на труд;

· носи дисциплинарна отговорност.

· в зависимост от разпределението изпълнява и други задачи, възложени му от Районния  прокурор и заместниците му, както и от  прокурорите в Районна прокуратура Добрич. 

ІІІ. ПОДЧИНЕНОСТ, ВРЪЗКИ И ВЗАИМОДЕЙСТВИЯ



      Районен прокурор

   ↓
 



  Съдебен администратор
↓
  


  Прокурорски помощник

Лицето, заемащо тази длъжност, носи отговорност за резултатите от изпълняваните от него функционални задължения. Има непосредствени  взаимоотношения  със служителите и магистратите. Има вътрешни и външни  професионални контакти с органи  и организации в кръга на изпълняваните  функционални задължения.

ІV. ИЗИСКВАНИЯ ЗА ЗАЕМАНАТА ДЛЪЖНОСТ

· има българско гражданство;

· е навършило пълнолетие;

· има висше образование по специалността "Право";

· е придобило юридическа правоспособност;

· притежава необходимите нравствени и професионални качества, съответстващи на Кодекса за етично поведение на българските магистрати;

· не е поставено под запрещение;

· не е осъждано на лишаване от свобода за умишлено престъпление, независимо от  реабилитацията;

· не е дисциплинарно освободено от длъжност изборен член на Висшия съдебен съвет за накърняване престижа на съдебната власт;

· не страда от психическо заболяване;

· отговаря на изискванията за несъвместимост по чл. 340а, ал. 2 от Закона за съдебната власт. 

V. ДОПЪЛНИТЕЛНИ ИЗИСКВАНИЯ:

· познава нормативната уредба, регламентираща дейността и компетентността на длъжността, която заема.

· добра компютърна грамотност (Word, Excel, Internet, Outlook).

· опит при работа с документи и кореспонденция.

· отлична езикова и правописна култура.

